CELEX: 22013D0018
Language: lv
Date: 2013-02-01 00:00:00
Title: EEZ Apvienotās komitejas Lēmums Nr. 18/2013 ( 2013. gada 1. februāris ), ar ko groza EEZ līguma IX pielikumu (Finanšu pakalpojumi) un 37. protokolu, kas ietver 101. pantā paredzēto sarakstu

30.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 144/23
            
         EEZ APVIENOTĀS KOMITEJAS LĒMUMS
   Nr. 18/2013
   (2013. gada 1. februāris),
   ar ko groza EEZ līguma IX pielikumu (Finanšu pakalpojumi) un 37. protokolu, kas ietver 101. pantā paredzēto sarakstu
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. un 101. pantu,
   tā kā:
   
               (1)
            
            
               EEZ līgumā jāiekļauj Komisijas 2010. gada 2. novembra Lēmums 2010/C 326/07, ar ko izveido Eiropas daudzpusēju ieinteresēto personu forumu par elektroniskajiem rēķiniem (e-rēķiniem) (1).
            
         
               (2)
            
            
               Lai EEZ līgums darbotos pienācīgi, tā 37. protokols jāpapildina, lai iekļautu Eiropas daudzpusēju ieinteresēto personu forumu par elektroniskajiem rēķiniem (e-rēķiniem), kas izveidots ar Komisijas Lēmumu 2010/C 326/07, un EEZ līguma IX pielikums attiecīgi jāgroza, lai precizētu dalības procedūras attiecībā uz šo forumu.
            
         
               (3)
            
            
               Tādēļ būtu attiecīgi jāgroza EEZ līguma IX pielikums un 37. protokols,
            
         IR PIEŅĒMUSI ŠO LĒMUMU.
   1. pants
   EEZ līguma IX pielikumā pēc 31.ec punkta (Komisijas Lēmums 2010/578/ES) iekļauj šādu punktu:
   
               “31.ed
            
            
               
                  32010 D 1203(02): Komisijas 2010. gada 2. novembra Lēmums 2010/C 326/07, ar ko izveido Eiropas daudzpusēju ieinteresēto personu forumu par elektroniskajiem rēķiniem (e-rēķiniem) (OV C 326, 3.12.2010., 13. lpp.).
               Kārtība EBTA valstu dalībai saskaņā ar Līguma 101. pantu:
               Katra EBTA valsts var norīkot personu, kas piedalās kā novērotāja sanāksmēs, ko rīko Eiropas daudzpusēju ieinteresēto personu forums par elektroniskajiem rēķiniem (e-rēķiniem).”
            
         2. pants
   EEZ līguma 37. protokolā, kas ietver 101. pantā paredzēto sarakstu, iekļauj šādu punktu:
   
               “38.
            
            
               Eiropas daudzpusēju ieinteresēto personu forums par elektroniskajiem rēķiniem (e-rēķiniem) (Komisijas Lēmums 2010/C 326/07).”
            
         3. pants
   Komisijas Lēmuma 2010/C 326/07 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   4. pants
   Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (2).
   5. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2013. gada 1. februārī
      
         
            EEZ Apvienotās komitejas vārdā –
         
            priekšsēdētājs
         
         Gianluca GRIPPA
      
   
   
      (1)  OV C 326, 3.12.2010., 13. lpp.
   
      (2)  Konstitucionālās prasības nav norādītas.